फिरोजाबाद नगर निगम को मिला अपना आयुक्त, कम होंगी समस्याएं | UP Chaupal
Home यू.पी. सेफिरोजाबाद फिरोजाबाद नगर निगम को मिला अपना आयुक्त, कम होंगी समस्याएं
फिरोजाबाद नगर निगम को मिला अपना आयुक्त, कम होंगी समस्याएं
फिरोजाबाद नगर निगम का इन दिनों बुरा हाल हो गया है। पंप संचालक को डीजल का भुगतान नहीं किया गया। लाखों रुपया का बकाया होने के बाद उसने जब भुगतान की बात कही तो विभाग द्वारा टालमटोल किया जाता रहा। इसके बाद संचालक ने डीजल की सप्लाई को रोक दिया। यह क्रम दीपावली से चला आ रहा है। डीएम ने भी हस्तक्षेप कर डीजल सप्लाई के लिए कह दिया था लेकिन कुछ दिन देने के बाद जब भुगतान होता नहीं दिखा तो फिर सप्लाई को रोक दिया गया।
शासन ने जिलाधिकारी नेहा शर्मा को नगर आयुक्त का अतिरिक्त प्रभार दिया है। उन पर सूझबूझ के साथ विकास को आगे बढ़ाने और समस्याएं हल कराने की जिम्मेदारी हैं।
शहर में गंदगी की समस्या को हल करने के लिए रोजाना जल-कल विभाग में खड़े वाहन निकलते हैं। पिछले कई दिनों से इनका आवागमन रुक गया है। इनको डीजल नहीं मिलने से पहिया जाम हो गए हैं। हालात यह हैं कि जरूरी मार्गों पर कूड़ा उठाने के लिए भाड़े के वाहनों से ही काम चलाया जा रहा है।
हर गली मोहल्ले से लेकर प्रमुख मार्गों पर इन दिनों कूड़े के ढेर शहर की सूरत को खराब करने में जुटे हैं। जहां जहां स्वच्छता के स्लोगन लगे हैं उनके नीचे कूड़े के ढेर दिखाई दे रहे हैं।
शहर में चल रहे विकास कार्यों पर भी इन दिनों ब्रेक लगा हुआ है. अधिकारियों की गैर मौजूदगी में भुगतान की समस्या आ रही है। वहीं नए विकास कार्यों पर भी कोई मंथन नहीं हो पा रहा है।
नगर के लोगों की उम्मीदों को अब जिलाधिकारी नेहा सीधे सुनेंगी। उनको शासन से नगर आयुक्त का अतिरिक्त प्रभार मिलने से वे विकास कार्यों को कराएंगी और गंदगी की समस्या से निजात भी दिलाएंगीं। लोगों का कहना है कि वे अपनी समस्याएं लेकर डीएम से मिलेंगे ताकि उनको समस्या का हल मिल सके।
रामपुर में जिला प्रशासन पर राजनीतिक दबाव में काम करने का आरोप
भगवान की जाति को लेकर बढ़ रहा है रार